Upenieki (Jersikas pagasts)
Šis raksts ir par apdzīvotu vietu Jersikas pagastā. Par citām jēdziena Upenieki nozīmēm skatīt nozīmju atdalīšanas lapu. Upenieki (arī Upinīki un Brūveri) ir ciems Līvānu novada Jersikas pagastā, pagasta centrs. Izveidojies pagasta vidusdaļā Iztekas upītes krastos 9 km no novada centra Līvāniem un 176 km no Rīgas. Apdzīvotā vieta izaugusi padomju gados kā ciema padomes un kolhoza «Rīts» centrālais ciemats bijušo Bikovnieku, Brūveru un Lazdānu sādžu vietā.. Upeniekos atrodas pagasta pārvalde, kultūras nams, Rīta bibliotēka, Jersikas feldšeru un veselības punkts, Jersikas pasta nodaļa, veikals.